Renault Scénic

Renault Scénic er en kompakt MPV fra den franske bilfabrikant Renault. Bilen, som blev introduceret i slutningen af 1996, bygges i Douai ved Lille i Nordfrankrig.


Historie 
Konceptet blev præsenteret i 1991 på Frankfurt Motor Show, og modellen kom på markedet i Europa i slutningen af 1996. Scénic blev derudover valgt til Årets Bil i Europa 1997.

Modellen er baseret på Renault Mégane og blev de første tre år, frem til faceliftet i sensommeren 1999, solgt under navnet Renault Mégane Scénic. Siden da har den kun heddet Scénic, mens betegnelsen Mégane er indpræget på en kunststofdel under de bageste sideruder.

I sommeren 2003 blev bilen komplet modificeret og betegnet Scénic II. I foråret 2004 kom den syvpersoners Grand Scénic på markedet. De to bageste sæder i tredje sæderække kan sænkes ned i bagagerumsgulvet. I september 2006 fik modellen et let facelift, hvor Grand Scénic også kom i en fempersoners udgave med betegnelsen XXL.

I Taiwan byggede den taiwanesiske bilfabrikant Yulon fra 2003 til 2009 de to første generationer af Renault Scénic. Fabrikanten brugte det første navn fra forbilledet og solgte bilen under navnet Renault Mégane Scénic.

Scénic var den første fremgangsrige kompakte MPV på det europæiske marked og kom efter nogle år i en firehjulstrukket version.

Mégane Scénic (JA, 1996−2003)  

Den første generation af (Mégane) Scénic blev bygget mellem december 1996 og september 1999. Den interne betegnelse var JA.

Udstyrsvarianter 
 RN
 RT
 RXE

Tekniske data

Phase II (1999−2003) 

Den faceliftede Scénic af første generation blev bygget mellem september 1999 og juni 2003.

Udstyrsvarianter
 RT
 RXE
 RXI
 Authentique
 Dynamique
 Privilège
 Emotion
 Expression
 Sportway
 Elysée

Tekniske specifikationer

Anden generation (type JM)

Phase I (2003−2006) 
Anden generation af Renault Scénic blev introduceret i juni 2003. I modsætning til forgængeren var frem for alt bagpartiet modificeret og designet lænet mod anden generation af Renault Mégane. Udstyrsdetaljer og teknik var i stort omfang lånt fra Mégane, som kom på markedet et halvt år forinden. Nyt var en elektronisk parkeringsbremse fra Renault Laguna og Renault Espace.

I april 2004 kom den 23 cm længere Grand Scénic, der som ekstraudstyr kunne fås med syv siddepladser, hvoraf de to bageste kunne sænkes ned i bagagerumsgulvet.

I rammerne af et let facelift blev udstyrsdetaljer og baglygterne farve modificeret i starten af 2005. Kabinen blev også ændret i detaljer. Nakkestøtterne på bagsædet var forsynet med en ny teknik: De kunne klappes ud, og bagved sad to støtter polstret i siden.

Udstyrsvarianter
 Authentique
 Emotion
 Expression
 Privilège
 Avantage (specialmodel)
 Exception (først specialmodel, senere serieproduceret)
 Sky (specialmodel)

Phase II (2006−2009) 
I september 2006 blev Scénic og Grand Scénic modificeret (Phase II). Frem for alt blev forlygterne større og anderledes formet. Køleråbningerne blev udvidet, sidespejlene var nu på alle versioner lakeret i bilens farve og baglygterne forsynet med LED-teknik.

Navigationssystemet blev modificeret (Carminat 3 eller Carminat 2 Bluetooth). Målene var uforandret i forhold til den oprindelige model, men udstyrsvarianterne Extreme og Prèstige tilkom. Nogle af dieselmotorerne kunne nu fås med partikelfilter.

Tekniske specifikationer

Tredje generation (type JZ)  

Den tredje generation af Renault Scénic blev introduceret i april 2009.

Ligesom forgængeren findes modellen i to karrosserivarianter (Scénic og Grand Scénic). Designet blev tilpasset Renault Mégane III. I kabinen er kontakterne, klimaanlægget, rattet m.v. identisk med Mégane III. Ligesom i Mégane kan man nu selv skifte pærerne i forlygterne.

Udstyrsvarianter
 Expression
 Dynamique

Facelifts

2012 
I januar 2012 fik modellen et diskret facelift.

Udstyrslisten blev udvidet med understøttende systemer som sporholdeassistent og fjernlysassistent. Derudover kan visse modeller som ekstraudstyr fås med bi-xenonforlygter med LED-dagkørelys.

Som teknisk nyhed kan Scénic og Grand Scénic fås med motorer fra Energy-serien. Udover den 1,6-liters dieselmotor med 130 hk fås også en 1,2-liters benzinmotor med 115 hk.

2013 
I april 2013 fulgte et yderligere facelift med ny kølergrill. Samtidig introduceredes en ny benzinmotor samt en ny SUV-agtig version, XMOD.

Tekniske specifikationer

Specialmodeller

RX4 
Renault Scénic RX4 var en såkaldt SUV i MPV-form, som blev bygget mellem efteråret 2000 og midten af 2003 på basis af Scénic I Phase II. I forhold til forbilledet har RX4 seks cm højere frihøjde, en omløbende karrosseribeskyttelsesliste og en af den østrigske bilfabrik Magna Steyr udviklet undervogn med permanent firehjulstræk.

På grund af det forstærkede baghjulsophængs større pladsbehov var reservehjulet monteret på den sidehængslede bagdør. Begge motorerne har kun lidt drejningsmoment ved lave omdrejningstal, hvorfor bilen kun er begrænset terrængående.

Motorer
 2.0 16V benzin, 102 kW (139 hk)
 1.9 dCi diesel, 75 kW (102 hk)

Conquest 
Fra juni 2007 blev Scénic II med tilnavnet Conquest også solgt i offroaderlook. Den 20 mm højere undervogn er strammere udlagt, og karrosseriet er forsynet med mere robuste kofangere og tagræling i krom med sorte holdere.

Modellen blev officielt præsenteret på Geneve Motor Show 2007.

Med skiftet til tredje generation sluttede produktionen af Scénic Conquest i starten af 2009.

Motorer
 1.6 16V benzin, 82 kW (112 hk)
 2.0 16V benzin, 99 kW (135 hk)
 1.9 dCi diesel, 96 kW (130 hk)

Kilder

Eksterne henvisninger 

 Officielt websted 

Scenic
Kompakte MPV'er
SUV'er
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Årets Bil i Europa